el el el el el el el el el el el el el el el el el el el el el el el el el el el el el el el el el zh el ko el el el el el el el el el el eo el fr el el el el el el el el el fr el el fr el el el fr fr el el el el el el el el el el el el
Το λήμμα παραθέτει τις πηγές του αόριστα, χωρίς παραπομπές. Βοηθήστε συνδέοντας το κείμενο με τις πηγές χρησιμοποιώντας παραπομπές, ώστε να είναι επαληθεύσιμο.
Το πρότυπο τοποθετήθηκε χωρίς ημερομηνία. Για τη σημερινή ημερομηνία χρησιμοποιήστε: {{χωρίς παραπομπές|2|10|2022}}
Η Τουλόν ή Τουλώνη (γαλλ. Toulon, οξιτανικά Προβηγκίας Tolon) είναι πόλη στη μεσογειακή ακτή της Γαλλίας και πρωτεύουσα του διαμερίσματος Βαρ (Var), στη διοικητική περιφέρεια των Προβηγκιανών Άλπεων-Κυανής Ακτής. Βρίσκεται 70 χιλιόμετρα ανατολικά-νοτιοανατολικά της Μασσαλίας. Η Τουλόν έχει 167.400 κατοίκους (Ιούλιος 2005), φτάνοντας στην ένατη θέση ανάμεσα στις γαλλικές περιφέρειες ανά πληθυσμιακή κατάταξη.
Η Όπερα της Τουλόν, το Σταντ Μαγιόλ, η Τουλόν όπως φαίνεται από το Μπαού ντε Κατρ Ουρ, η Place de la Liberté, οι παραλίες του Μουριγιόν, το Τελεφερίκ του Μον Φαρόν και το Φρούριο Σαιν-Λουί.
διαμέρισμα της Τουλόν, Καντόνιο της Τουλόν-5, Καντόνιο της Τουλόν-6, Καντόνιο της Τουλόν-7, καντόνιο της Τουλόν-8, Καντόνιο της Τουλόν-9 και Βαρ
• Δήμαρχος της Τουλόν
Υμπέρ Φαλκό (από 2001)
83000[1], 83100[1] και 83200[1]
178.745 (1  Ιανουαρίου 2019)[3]
Η Τουλόν αποτελεί σημαντικό κέντρο ναυπήγησης σκαφών, αλιείας, οινοποιίας, κατασκευής αεροναυτικού εξοπλισμού, οπλικών συστημάτων, χαρτοβιομηχανίας, καπνοβιομηχανίας, παπουτσιών και ηλεκτρονικού εξοπλισμού. Ο στρατιωτικός λιμένας της Τουλόν είναι το πιο σημαντικό ναυτικό κέντρο της Γαλλίας στις μεσογειακές ακτές της.
Κατά την αρχαιότητα, η περιοχή αποτελούσε φυσικό καταφύγιο για τα ελληνικά πλοία που κινούνταν μεταξύ της Μασσαλίας, μεγάλης αποικίας και εμπορικού κέντρου, και της Όλμπια στη Σαρδηνία. Μέσα από το εμπόριο έρχονταν σε επαφή και συγχρωτίζονταν Λιγούριοι, Κέλτες και Έλληνες, μέχρι το 120 π.Χ., οπότε και η Ρωμαϊκή Αυτοκρατορία προσάρτησε στα εδάφη της ολόκληρη την περιοχή της Προβηγκίας. Στην περιοχή ιδρύθηκε ρωμαϊκός οικισμός με την ονομασία Telo Martius, σημαντικό τεχνικό κέντρο για τη Ρώμη, καθώς εκεί παραγόταν η βαφή που χρησιμοποιούνταν για τις πορφυρές αυτοκρατορικές ενδυμασίες.
Η ονομασία της πόλης σταδιακά εξελίχτηκε από Telo σε Tholon, Tolon και τελικά Touloun. Λόγω της γεωγραφικής της θέσης, δεχόταν συχνές επιθέσεις πειρατών και Σαρακηνών. Με την επανάκτηση της Προβηγκίας από τη Γαλλία, η Τουλόν έγινε ναυπηγικό κέντρο και βάση-καταφύγιο του στρατιωτικού στόλου κατά τη βασιλεία του Καρόλου Η', ενώ οχυρώθηκε από το μαρκήσιο του Βομπάν, διάσημο αρχιτέκτονα. Αναπτύχθηκε μια αποικία καταδίκων, οι οποίοι έμεναν σε παλιά πλοία, δούλευαν σε καταναγκαστικά έργα στην ξηρά είτε στις γαλέρες.
Η Τουλόν ήταν το λιμάνι αφετηρίας και προορισμού της πλειοψηφίας των μεγαλύτερων στρατιωτικών και αποικιακών εκστρατειών μέχρι το 19ο αιώνα, όπως για παράδειγμα η εκστρατεία στην Αίγυπτο του Ναπολέοντα Α΄, ο οποίος ξεκίνησε από την Τουλόν στις 19 Μαΐου 1798. Κατά το 19ο αιώνα, στην πόλη συνέρρευσε κύμα Ιταλών μεταναστών, όπως και αρκετών Κορσικανών, λόγω της μεγάλης ναυτιλιακής και βιομηχανικής ανάπτυξης. Κατά το Δεύτερο Παγκόσμιο Πόλεμο, η πόλη δέχτηκε επίθεση κατά του στόλου της το 1942 και αμερικανικούς βομβαρδισμούς το 1943, ωστόσο απελευθερώθηκε στις 23 Αυγούστου 1944 από σώματα στρατιωτών των ΗΠΑ και χωρών του Μαγκρέμπ.
Μετά το τέλος και του πολέμου με την Αλγερία, η πόλη ανακατασκευάστηκε και χτίστηκαν νέα κτίρια δίπλα στις παλιές συνοικίες. Το 1979 ιδρύεται το Πανεπιστήμιο της Τουλόν, ενώ το 1995, η Τουλόν είναι μια από τις τέσσερις πόλεις της Γαλλίας όπου νικά κατά τις τοπικές εκλογές το ακροδεξιό κόμμα του Εθνικού Μετώπου.
↑ 1,0 1,1 1,2 «Base officielle des codes postaux» La Poste. 1  Οκτωβρίου 2018.
↑ (Γαλλικά) Code INSEE.
↑ «Populations légales 2019» The National Institute of Statistics and Economic Studies. 12  Ιανουαρίου 2022.
↑ 4,0 4,1 répertoire géographique des communes. Institut national de l'information géographique et forestière. Ανακτήθηκε στις 26  Οκτωβρίου 2015.